Συμμετοχική σχεδίαση για την ανάπτυξη εκπαιδευτικών εφαρμογών στο πλαίσιο της επιστήμης των πολιτών
Creators: name: Κολιόπουλος, Φοίβος Γεωργίου
Publisher: name: Aristotle University of Thessaloniki
Year: 2020
Subjects: Συμμετοχική σχεδίαση
Επιστήμη των πολιτών
Φορητές εφαρμογές
Co – Design
Citizen Science
Mobile applications

description: To πρόβλημα της παιδικής παχυσαρκίας απασχολεί ολοένα και περισσότερο την ελληνική κοινωνία με πολύ δυσάρεστες συνέπειες για την υγεία και όχι μόνο των παιδιών και των εφήβων. Η συγκεκριμένη συνθήκη αποτέλεσε εφαλτήριο για την εκπόνηση της παρούσας διπλωματικής εργασίας. Στην έρευνα της διπλωματικής χρησιμοποιήθηκε η εφαρμογή “myBigO” από μαθητές/τριες των Εκπαιδευτηρίων Βασιλειάδη στη Θέρμη της Θεσσαλονίκης. H συγκεκριμένη εφαρμογή αποτελεί τo επίκεντρο του ερευνητικού προγράμματος BigO: Big Data Against Childhood Obesity το οποίο έχει ως αντικείμενο τη συλλογή και επεξεργασία δεδομένων με στόχο τη μελέτη της επίδρασης του περιβάλλοντος στις συμπεριφορές που σχετίζονται με την παιδική παχυσαρκία και με απώτερο σκοπό τη χάραξη πολιτικών πρόληψης από τις αρμόδιες αρχές. Πιο συγκεκριμένα, ομάδα μαθητών/τριών που χρησιμοποιούσαν την εφαρμογή και παρείχαν εθελοντικά και ανώνυμα προσωπικά τους δεδομένα που σχετίζονται με τις διατροφικές τους συνήθειες και τη φυσική τους δραστηριότητα πήραν μέρος σε εργαστήρια συμμετοχικής σχεδίασης φορητών εφαρμογών. Αντικείμενο αυτών των εργαστηρίων ήταν η σχεδίαση νέας διεπαφής από τους ίδιους τους χρήστες για την υπάρχουσα φορητή εφαρμογή, ώστε να γίνει πιο ελκυστική για μελλοντικούς χρήστες. Σε αυτό το πλαίσιο, μετά την ολοκλήρωση των εργαστηρίων ο ερευνητής της παρούσης εργασίας σχεδίασε τη νέα διεπαφή η οποία δόθηκε σε άλλη ομάδα μαθητών που είχαν ήδη χρησιμοποιήσει την υπάρχουσα εφαρμογή και συνέκριναν τις δύο εκδοχές ως προς την ευχρηστία και την ελκυστικότητα τους. Τα ερευνητικά ερωτήματα που καθοδήγησαν την έρευνα ήταν τα εξής: 1ο Ερευνητικό Ερώτημα: To νέο περιβάλλον διεπαφής που σχεδιάστηκε με τη συμμετοχή μαθητών/τριών είναι πιο ελκυστικό, ενδιαφέρον και προσιτό για τους χρήστες (ευχρηστία) σε σχέση με το ήδη υπάρχον? 2ο Ερευνητικό Ερώτημα: Η συμμετοχή των μαθητών/τριών στη διαδικασία της συμμετοχικής σχεδίασης ήταν ευχάριστη/ενδιαφέρουσα για αυτούς/ες? Ποιες είναι οι παρατηρήσεις τους και ποιες οι προτάσεις τους για αντίστοιχες μελλοντικές εκπαιδευτικές παρεμβάσεις? Τα αποτελέσματα δείχνουν πως η νέα εφαρμογή αξιολογήθηκε πιο θετικά από την ήδη υπάρχουσα, ενώ παράλληλα οι μαθητές/τριες άντλησαν ικανοποίηση από τη συμμετοχή τους στα εργαστήρια συμμετοχικής σχεδίασης. Συμπερασματικά, ο τομέας της συμμετοχικής σχεδίασης με τη συμμετοχή παιδιών κι εφήβων μπορεί να αποδειχθεί πολύ χρήσιμος για αντίστοιχες μελλοντικές έρευνες.
description: The issue of childhood obesity has been troubling Greek society for some time now leading to very unpleasant consequences regarding both children’s and adolescents’ health. This condition was the starting point for the elaboration of this thesis. In this research, the application “myBigO”, which stands for Big Data Against Childhood Obesity, was used by high school students of Ekpaideftiria Vassiliadis in Thermi, Thessaloniki. The main focus of the research project BigO is to collect data in order to study the impact the environment has on human behaviors related to childhood obesity aiming to develop prevention policies implemented by the competent authorities. More specifically, a group of students voluntarily and anonymously provided their personal data related to their eating habits and physical activity and took part in workshops for co - designing mobile applications. The aim of these workshops was the design of a new interface for the existing mobile application by the users themselves, in order to make it more attractive for future users. To this context, after the completion of the workshops, the researcher of the present study designed the new interface which was given to another group of students who had already used the existing application and compared the two versions in terms of their usability and attractiveness. The questions that guided the research were as follows: 1st Research Question: Is the new interface environment designed with student participation more attractive, interesting, and approachable to users (usability) than the existing one? 2nd Research Question: Was the students' participation in the co - design process pleasant / interesting for them? What are their observations and what are their suggestions for corresponding future educational interventions? The results illustrate that the new application was evaluated more positively than the existing one, while at the same time the students drew satisfaction from their participation in the preparatory design seminars. In conclusion, the field of co - design with the participation of children and adolescents can be really useful for similar future research.